“กอบศักดิ์” มอง GDP ปี 62 โต 4.5% รับภาครัฐอัดฉีดการลงทุน-จัดเลือกตั้งหนุนเงินสะพัด
"กอบศักดิ์" มอง GDP ปี 62 มีลุ้นโต 4.5% หลังภาครัฐอัดฉีดการลงทุน-จัดเลือกตั้งหนุนเงินสะพัด
22 พ.ย. 2561

นายกอบศักดิ์ ภูตระกูล รัฐมนตรีประจำสำนักนายกรัฐมนตรี มองทิศทางเศรษฐกิจไทยในปี 2562 ว่า มีโอกาสจะขยายตัวได้ 4-4.5% จากปัจจัยการลงทุนที่จะเกิดขึ้น หลังจากรัฐบาลวางนโยบายต่างๆ ไว้ ประกอบกับการเลือกตั้งที่จะเกิดขึ้นในต้นปีหน้า ส่งผลให้เกิดเงินสะพัดในช่วงเลือกตั้ง
พร้อมทั้งประเมินว่า ภาพรวมเศรษฐกิจไทยในปี 2651 มีโอกาสขยายตัว 4.2-4.3% ซึ่งในช่วง 2 เดือนสุดท้าย (พ.ย.-ธ.ค.) หากมูลค่าการส่งออกขยายตัวได้ 7-8% ต่อเดือน และท่องเที่ยวกลับมาฟื้นตัว ก็เชื่อว่าไตรมาสที่ 4 เศรษฐกิจไทยจะขยายตัวในระดับ 4%
โดยในช่วง 3 เดือนสุดท้ายของรัฐบาล จะเร่งเก็บงานโดยเฉพาะโครงการที่สำคัญ เช่น โครงการลงทุนโครงสร้างพื้นฐาน และปลดล็อกกฏหมายที่เป็นอุปสรรคต่อการลงทุน